Tá eg um hálvgum trý tíðina ólavsøkuaftan kom oman á“ Ískaina”, royndi eg at taka mynd av øllum manningunum, sum komu framvið, har eg stóð. Nógv torførari enn undanfarin ár, tí nú var nýggjur eftirlitisbátur har á leiðini. Í mansaldur var ábyrgdarmaðurin Vilhjálmur Tórsheim, sáli, sum andaðist í vetur. Hann syrgdi fyri, at bátarnir, sum skuldu út á málið, fór dygst fram við landinum og ikki komu inn á róðrarøkið. Ì ár vóru fleiri bátar longri úr landi, tí nú var eingin Vilhjálmur. Tá er torførari hjá mær at taka myndirnar. Nakrir dreingjabátar fekk eg ikki mynd av, tí teir longu hitaðu upp undir Argjalandi. Summar myndir eru betri enn aðrar. (Vagnur) Les meira… Er neyðugt at sigla so skjótt útaftur á málið. (Mynd Vagnur) Áðrenn eg komi við serligu atfinningini um ólavsøkuróðrarnar, skal fyrst viðmerkjast, at tað gekk skjótt og væl at avgreiða FM-róðrarnar. Frásøgnin frá Kringvarpinum var frálík og viðmerkingarnar góðar sum altíð. Men tá ið tað er sagt, upplivdi eg nakað heilt serligt á“ Ískaini” ólavsøkuaftan. Kom oman til sjóvarmálan klokkan hálvgum trý, og nakað eftir hoyrdi eg útvarpsmannin siga í krinvarpsbátinum og harvið í hátalarunum kring vágna hesi orð:“ Vit hava fingið boð frá RSF og stevnufyrireikarunum, at vit mugu sigla spakuliga út aftur á málið millum róðrarnar, so aldur ikki koma á róðrarøkið. “ Nýggjar tíðir”, hugsaði eg. Men eftir tveir róðrar var sama skili aftur, har útvarpsbáturin og aðrir bátar østu upp róðrarøkið. Hvat skuldi hetta til? Les meira… Knørrur fer fyrstur um mállinjuna. (Mynd Eyðun) Ùrslitatænasta, sum liggur á drekin. fo, vóru vit fleiri, sum settu á skránna, nú fyri nógvum árum síðani. Tað var Gunnar Hansen, sum gjørdi heimasíðuna Drekin. fo, og tað var ikki hissini róðrartilfar vit framleiddu í árunum 2003 til 2008. Tá vóru vit so væl mannaðir á hvørjari stevnu, at mynd varð tikið av hvørjari gullmanning við heiðursmerkum um hálsin og steypum. Gunnar sat í málbilunum fyrstu árini, og Christopher Lützen tók hundraðtals myndir. Hesi árini vóru eisini øll hagtølini løgd á heimasíðuna, og royna menn eisini at leggja allar róðrar á heimasíðuna. Hetta eru hagtøl, sum hava stórt søguligt virði. Kappróðrarárið 2014 er av og endaði ómetaliga væl við nógvum manningum og nógvum áskoðarum. Eg havi enn nakað av ólavsøkutilfari at leggja á heimasíðuna. (Vagnur) Les meira… Øgilig kapping millum 6-mannaførini við monnum, har Tvørábáturin vann. (Mynd Vagnur) Eins og undanfarin ár stóð eg á“ Ískaiuni” og hugdi at ólavsøkukappróðri. Tað vil siga tveyhundrað metrar frá málinum. Ikki serliga spentur um úrslitini, tí ikki roknaði eg við, at nakar bátur hjá Havnar róðrarfelag fór at vinna. Ørindini vóru serliga myndirnar, sum altíð eru áhugaverdar at taka og so vita, hvussu skert. Allir bátarnir, sum komu fram við“ Ískaiini” vórðu avmyndaðir, myndir, sum eg klippi til seinna og leggi á heimasíðuna. Skjót og væl gekk at avgreiða róðrarnar, men eingin róður uttan onkur atfinngin, sum kemur seinni. Les meira… Blíkalogn í Havn í morgun og frálík róðrarlíkindi. Myndin tikin úr sovukamaranum. (Mynd Vagnur) Fyrsta eg gjørdi, tá eg steig úr songini í morgun, var at hyggi suður í Nólsoyarfjørð. Dyrdarveður, tó skýggjað, men blikalogn á Havnarvág. Fann fram kikaran at hyggja undir Argjalandi og so eftir myndatólinum. Klokkan er níggju ólavsøkuaftan. Abbadótturin, sum rør við Sílinum og fyrstu ferð rør á ólavsøku, fær hinar av manningini til morgunmatar í morgun, og eg veit, at tær eru ómetaliga spentar til seinasta róðurin á árinum. Og tað eru so sanniliga eisini hinir hálv sættahundrað rógvararnir, sum rógva á Havnarvág í dag. Óivað er onkur teirra vaknaður við kaldan dreym í nátt, tá ið tey í dreyminum nærkast málinum á ólavsøku. Eingin ivi um, at nógvir eru summarfuglarnir í maganum hjá rógvarum kring landið, sum gera klárt at leggja leiðini til Havnar. Tey gleða seg til róðurin, og tað gera vit onnur eisini. Góðan ólavsøkukappróður og góða ólavsøku øll somul. (Vagnur) Her fer Sunnbingur fyrstur um málið inni í Vágsbotni Skalt tú finna út av, hvussu nógv 10-mannafør hava róð á ólavsøku síðani 1932, tá Havnar róðrarfelag varð stovnað, eru tveir møguleikar. Í 1982 gav Niels Juul Arge út bókina Drekin í sambandi við, at Havnar róðrarfelag fylti hálvthundrað ár. Aftast í bókini sært tú nøvnini á øllum kappróðrarbátum, sum hava róð á ólavsøku frá 1932 til og við 1981. Hin møguleikin eru hagtølini á drekin. fo, har tú sært øll hagtøl frá 1973 til í dag. Á ólavsøku í ár rógva ellivu 10-mannafør í sama róðri, og hetta er næstan met á ólavsøku. Á ólavsøku í 1990 róðu tólv bátar og í 1979 tíggju bátar á núverandi teini. Les meira… Góð róðrarlíkindi á Havnarvág, og vónandi heldur veðrið sær til mánadagin. (Mynd Vagnur) Spákaði mær leygardagin seinnapart inn um girðingina á Eystaru bryggju til tess at taka mynd av róðraøkinum. Frálík róðrarlíkindi tvey døgn fyri ólavsøkuróðrarnar, tó við eitt sindur av síðualdu inn á Molan. Durdarveður seinnapartin men óslætt á vágni, tí serliga tveir skjóttsiglandi skutarar østu upp sjógvin. Løgið, at tú kanst sigla 100 km/t innan fyri Molan millum kappróðrarbátar og aðrar bátar, og eingin sigur nakað. Men koyrir tú 100 km/t í bygdum øki á landi og verður steðgaður av løgregluni, missir tú koyrikortið á staðnum. Nú stundar til ólavsøkukappróður, og sambært veðurtíðindunum verða góð róðrarlíkindi. Seinnapartin mánadagin fer hann frá landsynningi yvir í sunnan 3-8 m/s. Kanska eitt sindur av mjørka og kanska eisini sól. So er spurningurin, um talan er um Havnina, har vit seinastu dagarnar hava havt mjørka og skýggja veður. Eg eri komin til, at 562 rógvarar skulu rógva á ólavsøku, og hetta er ikki smávegis. (Vagnur) Vit skriva 2006. Hannis Joensen leggur frá sær, og Jan Herman Hansen gerst formaður í RSF. Formaðurin í RSF Jan Herman Hansen kom í Róðrarsambandið í 2002, og 1. apríl 2006 gjørdist hann formaður í RSF eftir Hannis Joensen, sum takkaði fyri seg. Hannis var formaður í RSF í nógv ár. –Ikki var ætlan mín at gerast formaður, men tá Hannis bað meg taka formanssessin, tók eg av, tí eg brenni fyri kappróðri, og í dag eri eg fegin um, at eg í 2006 tók røttu avgerðina. Haldi, at eg eri semjusøkjandi persónur, og ikki missi eg svøvnin, um ikki gongst nóg væl í hond á onkrari stevnu, sigur Jan Herman, sum býr í Rituvík. Les meira… Her gera menn klárt at fara undir Argjaland. (Mynd Vagnur) Mikukvøldið møttust teir í fasta toyminum í Havnar róðrarfelag í Álakeri, sum í nógv Harrans ár hava lagt út startin undir Argjaland. Eg kendi øll andlitini aftur við Magna Nielsen á odda. Har vóru boyur, søkk, sjálvur starturin og onnur útgerð skipað umborð í ymsar bátar. Fasti starturin er tjóðraður fastur í land á Argjahøvda, og tvær stengur standa uppi á landi í Sandagerði við prestagarðin. Á vágni vóru nógvir kappróðrarbátar, sum løgdu seinastu hond í fyrireikingarnar til ólavsøkuróðurin. Og so róðu bátar um kapp á vágni millum annað Havnarbáturin og Suðuroyingur. Sí mynd niðanfyri. Les meira…